open-index/open-wikipedia-markdown huggingface dataset:
Lofstadåsen

**Lofstadåsen** er et boligområde på Lofstad på Tromøy i Arendal kommune, med postnummer 4812 Kongshavn. 

Boligområdet ble etablert i 2008 og de første beboerne flyttet inn i 2009. Boligområdet består primært av frikjøpte eneboligtomter, samt 4-mannsboliger. Pr 2014 er det kun 1 eneboligtomt som ikke er opparbeidet, mens det foregår bygging av 4-mannsboliger som forventes ferdigstilt ila 2015. 

Lofstadåsen velforening ivaretar beboernes interesser og jobber for et bra bomiljø. I 2013 fikk Lofstadåsen velforening etablert nærmiljøanlegg, bygget ved hjelp av egne midler, sponsorer og tippemidler, bestående av ballbinge, aktivitetselementer og aktivitetsapparater. Lofstadåsen velforening er tilknyttet "Grasrotandelen", i regi av Norsk Tipping.

## Navnutvelgelse
Navnkomiteen i Arendal kommune fikk inn flere forslag til navn:
*Faster Marens vei
*Topsys vei
*Solbakken
*Lille/Store Grisehaven
*Salomons have
*Lofstadbakken
*Lofstadåsen

Sistnevnte ble anbefalt av rådmannen.

## Kilder
*Møteinnkallelse Arendal Kommune, Navnekomite, 10. desember 2008
* IF Sport & Anlegg, nyhetssak, 12. november 2013
* Lofstadåsen velforening, Brønnøysundregistrene
Dal (andre betydninger)

**Dal** er vanligvis et langstrakt søkk i terrenget, et dalføre. Ofte er dal et delord til et stedsnavn, eksempelvis Setesdal og Eikesdal. Dal har også flere betydninger:

## Geografi
* En bølgedal, et søkk mellom to større havbølger
* Dal (Eidsvoll), et tettsted i Eidsvoll kommune i Viken
* Dal (Ullensaker), et tettsted nær Sessvoll i Ullensaker kommune i Viken
* Dal/Brenna, et område i Bydel Søndre Nordstrand i Oslo
* Dødens Dal, en mindre dal i Trondheim øst for Gløshaugen
* Jökulsá á Dal, en elv på Island 
* Kongenes dal, en historisk dal i Egypt
* Nonnenes dal, en landsby på Madeira

## Personer
* Asle Dal (f. 1965), norsk trommeslager
* Ingerid Dal (1895–1985), norsk språkforsker

## Annet
* Dal kirke, en langkirke i Tinn kommune
* Dal skole, en barneskole på Dal i Eidsvoll kommune
* Dal stasjon på Hovedbanen
* Dekaliter
* Dal eller Dhal, indisk matrett
* Dal biji, indisk matrett
* Dál Cais eller Dal gCais, en klan i Munster i Irland
* Brødrene Dal, tre fiktive figurer i fire TV-serier

## Se også
* Dahl
Lex Gold

**Lex Gold** (født 14. desember 1940 i Lanark, Skottland) er en tidligere fotballspiller som for tiden er styreformann for Scottish Premier League og president i Caledonian MacBrayne. 

Gold spilte fotball på et profesjonelt nivå fra tenårene av og i løpet av sin karriere var han blant annet 18 måneder hos Rangers FC. Han var også tidligere styreleder for Hibernian FC, en posisjon han trakk seg fra etter at klubben rykket ned i 1998. 

Gold er kommandør av Order of the British Empire.

## Referanser
Kylstad

**Kylstad** er et tettsted i bygda Furnes i Ringsaker kommune i Innlandet, og ligger mellom Brumunddal og Hamar. Tettstedet har  innbyggere per 1. januar  og er i hovedsak et boligområde. Kylstad ligger omtrent seks kilometer øst for Brumunddal sentrum og omtrent sju kilometer nord for Hamar sentrum.

Bygda har egen barneskole Kylstad skole.

## Ferdselsårer
* Fylkesvei 227 
* Fylkesvei 1726

## Referanser
Grønmo Golfklubb

**Grønmo Golfklubb** er en golfklubb i Bydel Søndre Nordstrand i Oslo. Golfbanen har ni hull og ligger ved den gamle søppelfyllingen på Grønmo. Golfbanen åpnet i 2003, kostet 25 millioner, dekker 4000 mål og har en lengde fra gul tee på 2870 meter. Svensken Peter Nordwall stod for designen.

## Referanser


## Eksterne lenker
*
Brenna

**Brenna** kan vise til:

## Steder
*Dal/Brenna – boligstrøk i Bydel Søndre Nordstrand i Oslo
*Brenna (Vågan) – bygd i Vågan kommune 
*Brenna (Porsanger) – bygd i Porsanger kommune 
*Brenna kapell – i Porsanger

## Personer
* Gry Brenna (f. 1951), oversetter og barnebokforfatter
* Eivind Brenna (f. 1955), lokalpolitiker (V) og ordfører
* Brita Brenna (f. 1963), professor i museologi
* Johnny Brenna (f. 1964), forfatter, spesialkonsulent og politimann
* Loveleen Rihel Brenna, (f. 1967), forretningsutvikler og forfatter
* Wilhelm Brenna (f. 1979), skihopper
* Tonje Brenna (f. 1987), politiker (Ap) og kunnskapsminister
* Kim Brenna (f. 1988), fotballspiller 

* Egil Brenna Lund (f. 1903-1949), fotballspiller 
* Magnus Brenna-Lund (f. 1965), programleder og journalist
Namnå

**Namnå** er en bygd og tidligere tettsted i Grue kommune i Innlandet, og ligger ved elven Namnåa, like nord for stedet der hvor elven renner ut i Glomma, rundt fem kilometer nord for kommunesenteret Kirkenær. Statistisk sentralbyrå regnet Namnå som tettsted inntil 2018. Postnummeret er 2265.

Solørbanen, som nå er stengt for persontrafikk, går igjennom Namnå og Namnå stasjon.

## Ferdselsårer
* Riksvei 2
* Fylkesvei 2040
* Fylkesvei 2056

## Referanser
Belinda Carlisle

**Belinda Jo Carlisle** (født 1958) er en Grammy Award-nominert amerikansk sanger.

Carlisle er vokalist i bandet The Go-Go's, og har også hatt en omfattende karriere som soloartist. Hun er best kjent for sangen «Heaven Is a Place on Earth» fra musikkalbumet *[[Heaven on Earth (Belinda Carlisle-album)|Heaven on Earth]]* (1987), som gikk til topps på singlelistene i flere land, deriblant Storbritannia og USA

## Diskografi
**The Go-Go's**
* *Beauty And The Beat* (1981)
* *Vacation* (1982)
* *Talk Show* (1984)
* *God Bless the Go-Go’s* (2001)

**Solo**
* *Belinda* (1986)
* *Heaven on Earth* (1987)
* *Runaway Horses* (1989)
* *Live Your Life Be Free* (1991)
* *Real* (1993)
* *A Woman and a Man* (1996)
* *Voilà* (2007)

## Referanser


## Eksterne lenker
* 
* 
* 
*
Nydal

**Nydal** er et sted i Ringsaker kommune i Innlandet. Det var regnet som et eget tettsted inntil 2012, da beregningsmetodikken ble endret, og har fra 2013 vært regnet som en del av Hamar tettsted. Nydal ligger omtrent syv kilometer sørøst for Brumunddal sentrum og rundt åtte kilometer nord for Hamar sentrum. Stedet har i nyere tid fått en økning i nyetableringer innenfor næringslivet på grunn av attraktivt tomteareal langs Europavei 6.

## Referanser
Kringsjå studentby

**Kringsjå** er en studentby på Kringsjå i Bydel Nordre Aker i Oslo.

Studentbyen på Kringsjå ble først bygget ut i 1967–1970, og hadde da 1673 hybler og 245 leiligheter. I 1991 ble studentbyen utvidet, med et nybygd område som ble kalt Fjellbirkeland. Pr. 2014 hadde området 31 bygninger og nesten 2500 boenheter.

Studentbyen ligger ved Kringsjå stasjon på Sognsvannsbanen, vel tre kilometer unna universitetsområdet på Blindern. Kringsjå ligger like ved marka, Norges idrettshøgskole og Sognsvann.

Kringsjå er studentbyen med høyest andel utenlandsstudenter i Oslo, og hadde i 2007 en andel internasjonale studenter på 58,5 prosent.

## Referanser




## Eksterne lenker
* Studentsamskipnaden i Oslo: Kringsjå studentby
* «Konsentrert tilværelse» i *[[Universitas (avis)|Universitas]]* 22. august 2006
Jarle Trå

**Jarle Trå** (født 25. mars 1970) er en norsk fjellklatrer fra Granvin i Hordaland som ifølge sin hjemmeside blant annet har krysset Grønland, og gått og syklet Norge på langs. Han har også deltatt på flere klatreekspedisjoner i Himalaya, deriblant solobestigning av Cho Oyu (2004) og første norske bestigning av Shisha Pangma (2006).   

## Mount Everest-ekspedisjonen i 2009
Trå ble meldt savnet under en ekspedisjon på Mount Everest den 24. mai 2009. Trå ville forsøke å bestige toppen alene og uten kunstig tilførsel av oksygen, via nordryggen fra Tibet. Han hadde blitt observert på tur opp, men kom ikke ned til Camp ABC på 6&nbsp;400 meter til beregnet tid. Det ble satt i gang en leteaksjon, og Trå ble funnet i dårlig forfatning dagen etter av sherpaer, Phurba Temba Sherpa og Pemba Sherpa, tilhørende en annen ekspedisjon. Han fikk hjelp av disse og ble også plukket opp av de norske klatrerne Stein Grønnerøe, Petter Nyquist og Lars Oma Erichsrud. 

Ved hjelp av en jakokse ble Trå fraktet ned til en sauesti, hvor han ble kjørt videre med bil til sykehus 26. mai. Trå ble beskrevet som svært forkommen og i kritisk tilstand da han ble funnet, med en kroppstemperatur på 31 grader.

Fra sykehuset sa Trå til pressen at han var «døden nær», og så uklar at han ikke visste sikkert om han nådde toppen av Everest.

## Eksterne lenker
* Jarle Trås hjemmeside
* Everest 2005: Jarle Tra, Alone without O2 – MountEverest.net
Emishi

**Emishi** (japansk: 蝦夷) er en japansk betegnelse på et urfolk som bodde nordøst på øya Honshū i Japan, i det som i dag er Tōhoku-regionen i Japans Asuka-, Nara- og Heian-periodene (ca. 500-1200). Regionen kalles for *michi no oku* (道の奥) i samtidige kilder. Opprinnelsen til emishifolket er ukjent, men historikerne antar de nedstammet fra jōmonkulturen. 

Den første kjente omtalen i litteraturen er datert til rundt 400 e.Kr. hvor de omtales som «det hårete folket» i kinesiske nedtegnelser. Noen emishistammer motsatte seg den japanske keiserens autoritet i sen nara- og tidlig Heian-perioden (700-1000-tallet). Det synes som de var stedegne til nordlige delen av den japanske hovedøya Honshu og etterkommere av det folket som utviklet oldtidens jōmonkulturen i denne regionen. De er også antatt å være beslektet med ainofolket. Den adskilte etniske statusen til emishiene ved at de hadde et eget språk adskilt fra japansk.

## Referanser


## Litteratur
* Aston, W.G. Nihongi (1924): *Chronicles of Japan from Earliest Times to A.D. 697*. London: Kegan Paul,førstegang utgitt i 1896. Engelsk oversettelse av gammeljapansk tekst kjent som 続日本紀, *Shoku Nihongi*.
* Farris, William Wayne (1996): *Heavenly Warriors: The Evolution of Japan's Military: 500–1300*. Harvard: Harvard University Press. ISBN 978-0-674-38703-4, ISBN 978-0-674-38704-1.
* Hudson, Mark (1999): *Ruins of Identity: Ethnogenesis in the Japanese Islands*, University of Hawaii Press.

## Eksterne lenker
* Khan, Razib (24. mars 2011): «The shadow of the Emishi», *Discover*
Aterui

**Aterui** (japansk: アテルイ, 阿弖流爲; død 802 AD/Enryaku 21) var en emishileder. Han var leder (*Tamo-no-kimi*) for Isawa-emishiene, som da var selvstendige fra japansk styre. Han blir regnet som emishienes største leder, og beseiret de keiserlige styrkene i en rekke slag fra 774 under trettiåtteårskrigen. Etter at japanerne hadde tapt mot Shiwa-emishiene i 774 og 789, allierte de seg med Shiwa mot de selvstendige Isawa-emishiene, som deretter ble beseiret i 802.
Shakushain

**Shakushain** (japansk: シャクシャイン; død 1669) var en aino fra Hokkaidō. Han ledet det såkalte Shakushains opprør, det største ainuiske opprørene mot Matsumae han, som representerte de japanske styresmaktene, fra 1669 til 1672. Det blir regnet som den største konfliken mellom ainuer og japanere. Shakushain, Shibechari-ainuenes leder siden 1653, fikk ainuer over hele Hokkaidō til å gjøre opprør mot japanerne, grunnlagt uenigheter om rettigheter til jakt og fiske. Japanere hadde over lengre tid presset nordover inn i ainuenes tradisjonelle områder. I 1669 ble Shakushain forgiftet og drept under fredsforhandlingene med japanerne. 

## Referanser


## Eksterne lenker
*Race, Resistance and the Ainu of Japan By Richard Siddle (forhåndsvisning)
*. The Ainu Association of Hokkaidō
Koshamain

**Koshamain** (katakana: コシャマイン) var en ainoleder på Hokkaidō som er kjent for sin motstand mot japansk ekspansjon på øya i det som har blitt kjent som Koshamains opprør i 1457. Koshamains opprør var et av ainoenes største opprør mot japanere (sammen med Shakushains opprør omtrent 200 år senere)). I 1457 inntok Koshamain en rekke japanske fort, og mange japanere i området ble drept, men han ble beseiret av Takeda Nobuhiro da han forsøkte å angripe byen Kaminokuni. 

## Eksterne lenker
*. The Ainu Association of Hokkaidō
Bård Henrik Bosrup

**Bård Henrik Bosrup** (født 1967) er en norsk cellist som debuterte med Kringkastingsorkestret i 1992 i forbindelse med sin Solistdiplomkonsert ved Norges musikkhøyskole. 

Han har vært solocellist i Magdeburgische Philharmonie og Robert Schumann Philharmonie. Bosrup har også gjestet en rekke tyske orkestre som solist og solocellist. Han turnerer regelmessig med bla. Rikskonsertene, og har en rekke soloprosjekter med Bach, Reger, cellosuiter. Også et eget Bach program med el-cello. Kammermusikk i forskjellige sammenhenger, Romantikk og Tango Program for cello og piano, Gitar/Cello duo. I 2011 kom hans første solo-CD med Romantisk musikk for cello og piano.

Hans lærere har vært blant andre Lynn Harrel, Frans Helmerson og Aage Kvalbein. Bård Bosrup er født og oppvokst i Porsgrunn, han bor i Oslo og jobber som freelancemusiker med både klassisk cello og electric cello som sine instrumenter. 
Bård Bosrup og Terje Boye Hansen er grunnleggere av orkesteret Oslofjord Kammerfilharmoni.

## Eksterne lenker
*
Fastvare

**Fastvare** eller **firmware** (fra engelsk: *firm*, fast) er programvare som ligger fast innbygd i elektroniske apparater. Som regel er den lagret i et flashminne eller ROM, og kan ikke forandres av brukeren uten videre. Begrepet viser til at fastvaren og den omgivende elektronikken er fast forbundet og bare kan brukes sammen.

Eksempler på bruk av fastvare inkluderer alt fra fjernkontroller eller kalkulatorer, via datamaskindeler og enheter slik som harddisker, tastatur, TFT-skjermer eller minnekort, til vitenskapelige instrument og industrielle roboter. En datamaskins BIOS er et viktig eksempel. Også mer kompleks forbrukerelektronikk slik som mobiltelefoner, digitalkameraer, synthesizere og fjernsynsmottakere av nyere dato inneholder firmware som tar seg av enhetens basisoperasjoner i tillegg til å implementere høgnivåfunksjoner. I moderne biler finnes også mange styreenheter som inneholder fastvare, disse kontrollerer for eksempel motorstyring, blokkeringsfrie bremser, kollisjonspute, klimaanlegg og annet.

Fastvare er ikkeflyktig og kan ikke forandres uten videre. Dersom den er lagret i en ROM må brikken der den er lagret skiftes ut. Imidlertid er det i mange tilfeller vanlig å bruke flashminne, disse kan slettes og skrives på nytt ved hjelp av spesielle metoder.

## Fastvareutvikling
Miljøet for utvikling av innebygd fastvare skiller seg betydelig fra test- og produksjonsmiljøer. Fastvareutviklingsingeniører kan bruke spesialiserte programvarestabler, forskjellige brikkearkitekturer og til og med operativsystemer. Det innebygde systemet gjør det mulig å forenkle kretsløpet betydelig og dermed redusere prosjektkostnadene og maskinvarestørrelsen.

I et nøtteskall er imidlertid utvikling av innebygd fastvare ikke så forskjellig fra prosessen med å utvikle "standard" programvare. Uavhengig av utviklings-/styringsmodellen som brukes, består den av følgende stadier:

# Kravanalyse;
# Design og algoritmekomponering;
# Fastvarekoding;
# Systemtesting.

## Referanser
X Factor (Storbritannia)

***X Factor*** er en britisk tv-sendt talentkonkurranse som gikk på ITV fra 2004 til 2018. Konseptet er solgt til en rekke land, deriblant Norge.

## Bakgrunn
Serien ble sendt første gang i 2004, og bak serien står Simon Cowell, som også er dommer og mentor i den britiske serien. Både grupper og enkeltpersoner kan delta. Finalistene blir delt opp i grupper med et visst antall artister eller grupper i hver. Hver av dommerne får en gruppe, og skal velge ut fire artister/grupper som skal videre, og så fungere som mentorer for disse frem til en vinner er kåret.

Dommere fra begynnelsen var Simon Cowell, Louis Walsh og Sharon Osbourne. I 2007 ble dommerpanelet utvidet med Dannii Minogue, og i 2008 ble Osbourne erstattet av Cheryl Cole. I 2010 hadde Minogue fødselspermisjon, og plassen ble erstattet av gjestedommere frem til 16 finalister var plukket ut. Programleder er Dermot O’Leary.
## Vinnere
*Sesong 1, 2004: Steve Brookstein
*Sesong 2, 2005: Shayne Ward
*Sesong 3, 2006: Leona Lewis
*Sesong 4, 2007: Leon Jackson
*Sesong 5, 2008: Alexandra Burke
*Sesong 6, 2009: Joe McElderry
*Sesong 7, 2010: Matt Cardle
*Sesong 8, 2011: Little Mix
*Sesong 9, 2012: James Arthur
*Sesong 10, 2013: Sam Bailey
*Sesong 11, 2014: Ben Haenow
*Sesong 12, 2015: Louisa Johnson
*Sesong 13, 2016: Matt Terry (andreplass: Saara Aalto)
*Sesong 14, 2017: Rak-Su

## Se også
**[[Idol (TV-program)|Idol]]*
**[[American Idol]]*
**[[Pop Idol]]*
**[[The Voice (TV-program)|The Voice]]*
**[[Norske Talenter]]*

## Eksterne lenker
*
* ITV – britisk offisiell nettside
Wuerkaixi

**Wuerkaixi** (uigurisk: *Örkesh Dölet*; født 1968) er en kinesisk tidligere studentleder av uighursk etnisitet, kjent fra Tiananmenprotestene i 1989. Han studerte ved Beijing Normal University og ble verdenskjent da han som sultestreikende på Den himmelske freds plass i Beijing gikk ut på kinesisk statsfjernsyn med skarp kritikk av Kinas statsminister Li Peng.　

Han flyktet etterpå til Frankrike, og kom senere til USA der han studerte ved Harvard University.  Etterpå emigrerte han til Taiwan, der han stiftet familie og begynte som radioprogramvert. 

## Referanser


## Eksterne lenker
* 
* 
* 
*  Witnessing Tiananmen: Student talks fail – BBC interview
Wikipedia på svensk

**Wikipedia på svensk** (*Svenskspråkiga Wikipedia* eller *Svenska Wikipedia*) er den svenskspråklige språkutgaven av Wikipedia. Den var den tredje versjonen av Wikipedia og ble startet i mai 2001 på lik linje med Wikipedia på tysk, etter Wikipedia på engelsk og Wikipedia på katalansk. Det er den åttende største Wikipediaen etter antall artikler, og nådde over 1 million artikler juni 2013.

## Historie
Tre måneder etter at engelskspråklig Wikipedia hadde blitt startet, begynte en av dens grunnleggere, Jimmy Wales, å utveksle e-post med den svenske dataprogrammereren Linus Tolke om å starte en svenskspråklig Wikipedia. På det tidspunktet var Wikipedia etablert på engelsk, katalansk og tysk. 25. april 2001 ble det bestemt at det også Wikipedia på svensk skulle bli startet, og 3. mai 2001 ble den etablerte som den fjerde språkversjonen av Wikipedia. I Wikipedias første år ble artikkelhistorikken ofte slettet, så det er usikkert hvilken artikkel som var den første. Den eldste bevarte artikkelen er «Götaland», som ble opprettet 23. mai, da det antakelig allerede fantes et titalls artikler skrevet av Tolke. 

I november 2002 begynte aktivitetsnivået å ta seg opp. Antallet aktive brukere økte fra 6 til 21, og antallet artikler økte fra knapt 400 i oktober 2002 til 1&nbsp;700 på mindre enn en måned. En måned senere hadde de 37 aktive brukerne opprettet over 4&nbsp;400 artikler.

I begynnelsen konkurrerte svenske Wikipedia med susning.nu, en wiki opprettet av Lars Aronsson i 2001. I mai 2003 var susning.no verdens nest største wiki, men på grunn av flere kontroverser rundt grunnleggerens autoritet, motforestillinger mot innføringen av reklame på nettsiden og mangelen på gode verktøy for å bekjempe vandalisme, valgte flere profilerte susning-bidragsytere å bytte over til Wikipedia på svensk i 2003–2004. Den 14. januar 2005 gikk Wikipedia på svensk forbi susning i antall artikler.

Fysikeren Sverker Johansson opprettet mange Wikipedia-artikler vha. en bot.

## Utmerkelser

I 2005 kåret Internetworld svenskspråklige Wikipedia til årets nest beste nytteside, etter Eniro of foran Nationalencyklopedin.

## Referanser


## Se også
*Dansk Wikipedia
*Norsk Wikipedia
*Nationalencyklopedin

## Eksterne lenker
*
Adrar (region)

**Adrar** er en region i Mauritania i Afrika. Hovedstaden heter Atar. Regionen hadde  innbyggere ved folketellingen i 2013.

## Referanser
Lokasjonsbaserte tjenester

**Lokasjonsbaserte tjenester** (LBS på engelsk) er informasjons- og underholdningstjenester tilgjengelig på mobilnettet som utnytter muligheten for å bestemme den geografiske posisjonen til mobiltelefonen. Lokasjonsbaserte tjenester kan brukes i en rekke kontekster slik som helse, arbeid, fritid, etc. Lokasjonsbaserte tjenester inkluderer tjenester som identifiserer posisjonen til en person eller et objekt, slik som tjenester som oppdager nærmeste minibank eller lokasjonen til en venn eller kollega. Lokasjonsbaserte tjenester kan inkludere mobilhandel når de tar form av kuponger eller direktereklame rettet mot kunder basert på deres posisjon. De inkluderer personlige værmeldingstjenester og til og med lokasjonsbaserte spill. Slike tjenester er et eksempel på telekommunikasjonskonvergens.

Et eksempel på en lokasjonsbasert tjeneste som har blitt populær er Gowalla.

## Se også
Lokasjonsbaserte sosiale nettverk
Nokia PC Suite

**Nokia PC Suite** er en programvarepakke som brukes for å opprette et grensesnitt mellom Nokia-telefoner og datamaskiner som kjører Microsoft Windows. Programvaren kan brukes for synkronisering av telefonen mot for eksempel Microsoft Outlook samt å overføre musikk, bilder og applikasjoner. Den kan brukes for å sende SMS-meldinger og kan fungere som et modem for å koble maskinen på nett. Telefonen kan tilkobles via USB, Bluetooth eller IR. Nokia PC suite er proprietær programvare og er påkrevd for tilgang til enkelte funksjoner på Nokia-telefoner.
## Eksterne lenker
*
Assaba

**Assaba** er en region i Mauritania. Hovedstaden heter Kifa. Regionen hadde  innbyggere ved folketellingen i 2013.

## Referanser
Brakna

**Brakna** er en region i Mauritania. Hovedstaden heter Aleg. Andre større byer i regionen er Bogué. Regionen hadde  innbyggere ved folketellingen i 2013.

## Referanser
Gorgol

**[[Gorgol]]** er en region i Mauritania. Det er den minste av Mauritanias tolv regioner. Hovedstaden heter Kaédi. Regionen hadde  innbyggere ved folketellingen i 2013.

## Referanser
Openbox

**Openbox** er en fri og åpen vindusbehandler for vindussystemet X. Den er konstruert for å være minimalistisk, rask og kompatibel med Inter-Client Communication Conventions Manual (ICCCM) og Extended Window Manager Hints (EWMH). Blant egenskapene er menyer hvor brukeren kan styre applikasjoner. Disse menyene viser også dynamisk informasjon. Openbox oppstod som et derivat av vindusbehandleren Blackbox 0.65.0, som var skrevet i C++. Etter hvert har Openbox blitt fullstendig omskrevet i C, og siden versjon 3.0 er den ikke lenger basert på Blackbox.

Openbox er vindusbehandleren som ligger til grunn for lettvekts skrivebordsmiljøene LXDE og LXQt. Openbox er eller har vært standard i en rekke lettvekts Linuxdistribusjoner. Eksempler er ArchBang, BunsenLabs Linux, CRUX, GALPon MiniNo, Kwort Linux, Proxmox, Semplice Linux, Trisquel, Toutou Linux, Lubuntu, Parted Magic og Puppy Linux, samt de tidligere distribusjonene CrunchBang Linux og TinyMe. Den har også delvis blitt benyttet i distribusjonene Debian, openSUSE, Manjaro Linux, Fedora, Knoppix, Mageia, Exherbo, SparkyLinux, Salix, Slackel, SalentOS, ALT Linux, Frugalware Linux, LinuxBBQ, LliureX, Gentoo, Funtoo Linux, Network Security Toolkit, NuTyX, Parabola GNU/Linux-libre, Source Mage GNU/Linux, SliTaz GNU/Linux, T2 SDE, VectorLinux, Zenwalk Linux og WattOS. OpenBox er også tilgjengelig i Linux from Scratch, og i operativsystemene FreeBSD, NetBSD, OpenBSD, DragonFly BSD, MidnightBSD og TrueOS.

Den er lisensiert under GNU General Public License versjon 2. 

Openbox ble lansert 18. september 2002. Siste versjon er 3.6.1 og ble lansert 1. juli 2015.

## Versjonshistorikk

## Referanser


## Eksterne lenker
*
Inchiri

**[[Inchiri]]** er en region i Mauritania. Hovedstaden heter Akjoujt. Regionen hadde  innbyggere ved folketellingen i 2013.

## Referanser
Tiris Zemmour

**[[Tiris Zemmour]]** er en region i Mauritania. Hovedstaden heter Zouérat. Regionen hadde  innbyggere ved folketellingen i 2013.

## Referanser


## Eksterne lenker
*
Funambol

**Funambol** kjerneprosjektet er en gratis og åpen kildekode synkroniseringsserver som tilbyr push e-post, kontaktliste- og kalendersynkronisering og enhetsforvaltning for trådløse enheter og bruker standard protokoller slik som SyncML. For brukere betyr dette altså BlackBerry-lignende muligheter på andre mobiltelefoner.
Mauritanias regioner

**[[Mauritania]]** består av 13 regioner. Den største i befolkning er også landet hovedstad, Nouakchott. Den største i areal er Tiris Zemmour som ligger lang inne i Sahara-ørkenen.

## Eksterne lenker
*
Microvision Incorporated

**Microvision Incorporated** er et selskap basert i Redmond, Washington, spesialisert innen MEMS-basert laserskanningsteknologi. MicroVision fokuserer på utvikling av lidar-sensorer for kjøretøy, løsninger for avanserte førerassistansesystemer (ADAS), autonome kjøretøy og applikasjoner utenfor bilindustrien. De har også arbeidet med «augmented reality» (AR) mikrovisningsmotorer, interaktive visningsmoduler og lidar-komponenter for forbrukere.

Selskapet har over 350 ansatte fordelt på kontorer i Redmond, Detroit, Hamburg og Nürnberg.

I januar 2023 kjøpte MicroVision Ibeo Automotive Systems GmbH, noe som utvidet selskapets erfaring innen lidar-teknologi. MicroVision har en patentportefølje med 735 utstedte og ventende patenter. MicroVision har levert teknologi til flere store selskaper som Microsoft, Sony, Audi, BMW og Valeo.

## Historie
Firmaet ble opprettet i 1993. Hovedkvarteret ligger i Redmond, Washington i USA.

## Referanser
Neo Freerunner

**Neo FreeRunner** er en smarttelefon fra First International Computer (FIC), utviklet av OpenMoko prosjektet. 

Forløperen het Neo 1973, og begge telefonene er utviklet for hackere, og tilbyr ekstreme konfigurasjonsmuligheter. De første FreeRunner telefonene ble sendt ut på markedet 24. juni 2008 og koster for øyeblikket US$ 399, eller US$ 369 ved bestilling av 10 stk. Et utviklingskort er tilgjengelig for US$ 99. FreeRunner inkluderer tjenester som ikke fantes på 1973, deriblant 802.11 b/g WiFi, Smedia 3362 grafikkakselerator, to 3D-akselerometere, Samsung 2442 SoC og 256 MB flashminne.
## Eksterne lenker
*
Nokia N95

**Nokia N95** er en smarttelefon utviklet av Nokia og i salg fra mars 2007. Funksjonene på denne mobilen inkluderer funksjonene man finner på kameratelefoner og portable mediaavspillere i tillegg til e-post, nettsurfing, WiFi og SMS. Telefonen er en del av nokias N-serie. N95 kjører på Symbian OS v9.2 med S60 3rd edition feature pack 1 grensesnitt. Telefonen har en to-veis slider som har multimediataster på en posisjon og nummertaster på den andre. Tre nyere versjoner av denne telefonen har blitt lansert N95 8GB, N95 3G som gir 3G støtte for det nordamerikanske kontinent og N95-4 som er en telefon som er beregnet for det nordamerikanske marked alene. Etterfølgeren til N95 er N96.
Pan (film fra 1995)

***Pan*** er en dansk-norsk-tysk dramafilm fra 1995, regissert av danske Henning Carlsen. Han skrev også manuset. Det er basert på Knut Hamsuns roman med samme tittel fra 1894, som også inkluderer novellen *Glahns død. Et papir fra 1861*, som Hamsun hadde skrevet og publisert tidligere, men som senere ble lagt til romanen. 

Det er den fjerde filmversjonen av romanen. Andre versjoner ble utgitt i 1922, 1937 og 1962.

## Produksjon
I 1966 hadde Carlsen regissert en kritikerrost versjon av Hamsuns roman *[[Sult (roman)|Sult]]*. Tredve år senere vendte han tilbake til Hamsun for å lage en film av *Pan*, ei bok han kalte *«et stort dikt»*. 

Carlsen sa at han hadde besluttet å inkludere det *«glemte materialet»* fra *Glahns død* for å finne en ny *«vinkel»* i filmatiseringen av boka. Delen med Glahns død ble filmet i Thailand (til erstatning for India, slik det var i romanen. Filmversjonen fra 1922 la dette til Algerie).

Filmen hadde amerikansk premiere på Museum of Modern Art i New York City som en del av MOMAs retrospektiv av filmer basert på Hamsuns verk i 1995.

## Priser
Anneke von der Lippe vant under den norske internasjonale filmfestivalen i 1995 Amandaprisen som beste kvinnelige skuespiller for sine prestasjoner i *Pan* og i *Over stork og stein*. Hun vant også den danske Bodilprisen for beste kvinnelige birolle i *Pan*.

## Rolleliste

## Referanser


## Eksterne lenker
*
WidSets

**WidSets** er en tidligere mobilteknologi og en mobiltjeneste produsert av det finske mobilfirmaet Nokia. Det ble lansert i 2006 og nedlagt i 2009.

Teknologien er basert på Java MIDP 2.0 plattformen. Tjenesten er både en widget-motor og en widget-leveringsserver som tilbyr miniapplikasjoner. Disse lastes opp til serveren, kompileres og leveres deretter automatisk til mobiler med MIDP 2.0 som kjører WidSets klient. Applikasjonen skapes ved hjelp av XML, CSS og Heliumskript. WidSets tjenesten tilbyr tilsvarende widget funksjonalitet man finner på desktopen på mobiler. WidSets er miniapplikasjoner som i utgangspunktet bare tilbyr en spesifik tjeneste. Widsets bruker generelt en eller annen form for webservice i bakhånd.

WidSets ble offisielt lansert i oktober 2006. Det fungerte på alle mobiltelefoner med Java MIDP 2.0, også på andre produsenter enn Nokia. Det ble ansett som tilsvarende som Netvibes, men for mobiltelefoner. Siste versjon kom i mai 2008 med versjon 2.0.0 for både klient og SDK.

I 2009 annonserte Nokia at WidSets ikke lenger vil bli utviklet. Tidligere nettsteder for teknologien er også stengt.

## Referanser
Bokmerke (internett)

**Bokmerker** er lagrede nettsideadresser (URL). Som en tjeneste som tilbys i alle moderne nettlesere er hovedformålet å tilby enkel katalogisering og tilgang til nettsteder som brukeren har besøkt og ønsker å ta vare på. Lagrede lenker kalles "favoritter" i Internet Explorer, og på grunn av markedsandelen til IE har favoritter blitt synonymt med bokmerker. Bokmerker er vanligvis synlige i nettleserens meny og lagres lokalt på maskinen. Mapper brukes ofte som en metafor for organisering av bokmerker. I tillegg til lokal bokmerkebehandling i nettleseren finnes det en rekke eksterne applikasjoner og tjenester som tilbyr bokmerkefunksjonalitet.
Skilt

:*Må ikke forvekles med [[Skilsmisse]], å være skilt fra hverandre*

Et **skilt** er en plate med opplysning. De brukes mye i byer og tettsteder, i forbindelse med bygninger og langs veier, men også i skogen og på fjellet.

## Skilts roller og funksjoner

Generelt fyller skilt følgende roller eller funksjoner:

* *Gi informasjon*: skilt gir informasjon som tjenester og fasiliteter, slik som kart, kataloger, instruksjonsskilt og tolkbare skilt brukt i museer, gallerier, zoologiske hager, parker og hager, utstillinger, turist- og kulturelle attraksjoner som forbedrer kundens opplevelse. Detaljhandelskilt oppgir produktnavn eller ganske enkelt priser. Motorveiskilt, reklameplakattavler, digitale displayer med aksjepriser etc.
* *Retning/navigasjon*: skilt som viser lokaliteten til tjenester, fasiliteter, nøkkelområder, slik som veiviserpiler.
* *Identifikasjon*: skilt som indikerer tjenester og fasiliteter, slik som romnavn og -nummer, toalettskilt og etasjenummer.
* *Sikkerhet og [[forbudsskilt]]*: skilt som advarer eller gir sikkerhetsinstruksjoner, slik som fareskilt, trafikkskilt, nødutgangsskilt, skilt som viser hva man skal gjøre i en nødssituasjon eller ved naturkatastrofer.
* *Navigasjon*: kan være utvendig eller innvendig (f.eks. med interaktive skjermer i gulvet med "informative fotspor" som finnes i noen turistattraksjoner, museer og lignende), eller med andre måter på "dynamisk wayfinding".

Skilt kan også brukes utendørs og på stedet. Skilt brukt utendørs på en bygning er ofte designet for å oppfordre folk til å gå inn, og innendørs er de brukt for å oppfordre folk til å utforske miljøet og delta i alt rommet har å tilby. Et hvilket som helst skilt kan tjene flere roller samtidig. For eksempel kan skilt gi informasjon, men kan også tjene til å hjelpe kunder å navigere rundt i et komplekst detaljhandelmiljø.

## Se også

*Bilskilt
*Navneskilt
*Politiskilt
*Reklameskilt
*Trafikkskilt
*Kilometerskilt
*Dørskilt
*Sikkerhetsskilt
*Vått-gulv-skilt
*Veivisningsskilt
*Nødutgangsskilt
*Kryssnummerskilt
*Destinasjonsskilt

## Referanser
Alsophylax pipiens

***Alsophylax pipiens*** er en liten marklevende gekko, som er utbredt i Sentral-Asia.

Den er funnet noen få steder i halvørkenen mellom elvene Volga og Ural nord for Det kaspiske hav, og må derfor regnes til den europeiske krypdyrfaunaen. Utbredelsen strekker seg gjennom Kasakhstan fra Det kaspiske hav østover til sørlige Mongolia og nordvestre Kina.

Denne arten går lengst mot nord av alle gekkoer, og klarer å overleve selv i områder der middeltemperaturen for kaldeste måned er under −10&nbsp;°C, altså samme vintertemperatur som Finnmarksvidda.

## Litteratur
*  Besøkt 13. desember 2015.
* 

## Eksterne lenker
* 
* Atlas of amphibians and reptiles in Europe - ''Alsophylax pipiens''
Jørgine Boomer

**Jørgine Slettede Boomer** (1887–1971) var en norsk-amerikansk forretningskvinne, kjent som deleier og ansvarlig for et av verdens mest kjente hoteller, The Waldorf Astoria Hotel i New York.

Hun ble født på husmannsplassen Utafor under Nigard Galde i Bøverdalen i Lom. 1903 utvandret hun til USA sammen med den tre år eldre søsteren Mari. Hun giftet seg i 1915 med legen Richard Sloane (1881–1916). Andre gang gift i 1920 med hotelleier Lucius Messenger Boomer (1878–1947). 

## Referanser
Haley Hudson

**Haley Hudson** (født 14. juni 1986 i Chicago i Illinois) er en amerikansk skuespillerinne som er mest kjent for sin rolle i Freaky Friday.

## Filmografi
* 2011 Making Change – Dolla
* 2010 Look – Amanda (6 episodes)
* 2010 Killer by Nature – Maggie
* 2009 The Inner Circle – Rose Brown
* 2009 Ghost Whisperer – Scarlett (1 episode)
* 2009 Ruby & the Rockits – Molly (1 episode)
* 2009 The Forgotten – Punk Girl (1 episode)
* 2005-2009 Weeds – Quinn Hodes (3 episodes)
* 2008 Marley & Me – Debbie
* 2008  – Sydney Fields (1 episode)
* 2008 Killer Pad – Morgan
* 2005-2008 Weeds – Quinn Hodes (2 episodes)
* 2006 Sons & Daughters – Estee (1 episode)
* 2005 Sweet Pea – Laura
* 2003 Freaky Friday – Peg
* 2003 Lizzie McGuire – Clementine (1 episode)

## Referanser


## Eksterne lenker
*
Cyrtopodion caspium

***Cyrtopodion caspium*** er en gekko. Utbredelsen omfatter Russland (Dagestan, utdødd i Kalmykia), Aserbajdsjan, nordlige Iran, sørvestre Kasakhstan, Usbekistan, Turkmenistan, Tadsjikistan, Armenia, og det østlige Georgia. En isolert populasjon forekommer i Ferganadalen.

Nominatunderarten *C. c. caspium* forekommer i hele utbredelsesområdet, unntatt på øya Vulf i Det kaspiske hav utenfor Baku der den blir erstattet av underarten *C.&nbsp;c.&nbsp;insularis*.

Dette er den eneste gekkoarten som forekommer i Transkaukasia og nordvestre Iran. Forekomsten i nordvestre Iran like ved grensa til Aserbajdsjan ble nylig oppdaget.

I litteraturen regnes denne arten til mange ulike slekter, *[[Gymnodactylus]]*, *Tenuidactylus* og *Cyrtodactylus*. Den blir nå regnet til slekten *Cyrtopodion* i snever betydning. Ettersom dette slektsnavnet er intetkjønn, skal artsepitetet være *caspium*.

## Litteratur

* 
* 
* 

## Eksterne lenker
* 
* Atlas of amphibians and reptiles in Europe - ''Cyrtodactylus caspius''
Lofstad

**Lofstad** er en gård på Tromøy i Arendal kommune.

Gården ligger syd for Kongshavn, og har postadresse 4812 Kongshavn. Navnet er omtalt i 1593, men antagelig mye eldre. Flere skrivemåter har det vært, og den nåværende skrivemåten er fra 1723. Det mest sannsynlige er at det opprinnelige navnet har vært Loptsstadir, fra det islandske mannsnavnet Loptr, ifølge gamle norske gårdsnavn.

I 1950 falt det ned en meteoritt på Lofstad. Den veide 0,357 kilo og fikk navnet Tromøymeteoritten.

På 2000-tallet har det blitt bygget ut på området, og boligfeltet Lofstadåsen ble til.

## Referanser
Microvision

:For selskapet med samme navn se *[[Microvision Incorporated]]*.

**Microvision** var den første håndholdte spillmaskinen som brukte utskiftbare kassetter. Den ble lansert i november 1979 av Milton Bradley Company.

Microvision var ble en moderat suksess men på grunn av få lanserte spill og liten skjerm ble produksjonen avsluttet i 1981.
## Referanser
Simon Wright

**Simon Wright** (født 19. juni 1963 i Oldham) er en engelsk trommeslager. Wright har spilt for blant andre Dio (periodene 1989–1991 og 1999–2010) og AC/DC (perioden 1983&ndash;1989). 

Wright startet sin karriere i 1979 i det lokale bandet Tora Tora. Senere ble han med i  Manchester-bandet A II Z, som var et lovende New Wave of British Heavy Metal-band. Etter at A II Z ble oppløst i 1980, ble han med i Tytan som også ble oppløst etter kort tid. Han erstattet i 1983 Phil Rudd som trommeslager i AC/DC, hvor han var med på å spille inn tre album før han i 1989 forlot bandet for å bli med i Dio. 

Hans første periode i Dio ble kortvarig, da Ronnie James Dio i 1991 for andre gang ble vokalist i Black Sabbath. Han ble i 1994 med i bandet Rhino Bucket. Wright var tilbake i Dio i 1999 og var medlem av bandet frem til det ble oppløst i og med Ronnie James Dios død i mai 2010. Wright er per høsten 2010 igjen medlem av Rhino Bucket.

## Diskografi
**Med A II Z**
* 1980 *The Witch Of Berkeley* (konsertalbum)
**Med AC/DC**
* 1985 *[[Fly on the Wall]]* (1985)
* 1986 *[[Who Made Who]]* (1986)
* 1988 *[[Blow Up Your Video]]* (1988)
**Med Dio**
* 1990 *[[Lock up the Wolves]]* (1990)
* 2000 *[[Magica (album)|Magica]]* (2000)
* 2002 *[[Killing the Dragon]]* (2002)
* 2004 *[[Master of the Moon]]* (2004)
**Med Rhino Bucket**
* 1994 *Pain*
* 2007 *Pain & Suffering* 
* 2009 *The Hardest Town* 
**Med andre artister (utvalg)**
* 1996 *Worlds Away*, John Norum
* 1999 *Chocolate Box*, Mogg/Way
* 2005 *Heavy Hitters*, Michael Schenker Group
* 2009 *Play My Game*, Tim «Ripper» Owens 

## Referanser


## Eksterne lenker
* 
* 
*
Den store bølgen ved Kanagawa

***Den store bølgen ved Kanagawa*** (japansk (kanji): 神奈川沖浪裏, hepburn: *Kanagawa-oki Nami Ura*) er et tresnitt som ble fremstilt av den japanske kunstneren Katsushika Hokusai (葛飾北斎, 1760–1849).

Verket ble publisert i 1832 som det første i Hokusais serie *[[Trettiseks utsyn mot Fuji-fjellet]]*, er det mest kjente i serien, og også muligens det mest berømte japanske kunstverket overhodet. Bildet viser en enorm bølge som truer båter nær det japanske prefekturet Kanagawa. I likhet med alle de andre bildene i serien vises fjellet Fuji-san (også kjent som *Fujiyama*). Kopier av bildet henger i flere museer verden over, blant annet i Metropolitan Museum of Art i New York og i Claude Monets hus i Frankrike.

## Referanser

## Eksterne lenker
* Akademisk nettside relatert til bildet
Yelang

**Yelang** (kinesisk: 夜郎; pinyin: *Yèláng*) var i den kinesiske oldtid et mindre kongedømme i det som i dag er provinsen Guizhou. 

Riket er kjent for sin konge som innbilte seg at hans rike var det største i hele verden. Han spurte en utsending fra Han-dynastiet: «Så hva er størst, Yelang eller Han?». Dette er blitt til et kinesisk ordtak: «Yelang tenker for stort om seg selv» (夜郎自大, *Yèláng zì dà*).

Yelang lå i den sørvestlige utkant av Han-dynastiets interesseområde. Dynastiets handelsinteresser i området var ikke stor, skjønt rundt år 135 forsøkte man å utforske mulige handelsveier der. De viste seg ikke som særlig lukrative. Han-dynastiet etablerte noen kommanderier i dets nærhet, og tildelte kongene av Yelang og av Dian høye titler. Men kinesernes kontakt med området forble episodisk og overflatisk.

## Litteratur
*Yü Ying-shih: «Han Foreign Relations», i *The Cambridge History of China, Vol. I: The Ch'in and Han Empires, 221 B.C. – A.D. 220*, Cambridge: Cambridge University Press, 1986, s. 446-460
Terence Trent D’Arby

**Sananda Francesco Maitreya** (født **Terence Trent Howard** 15. mars 1962 på Manhattan, New York) bedre kjent under sitt tidligere artistnavn **Terence Trent D'Arby**, er en amerikansk singer-songwriter. Han spiller også flere musikkinstrumenter, og produserer sine egne musikkalbum.

Den 13. juli 1987 ga han ut debutalbumet *Introducing the Hardline According to Terence Trent D'Arby*, som ble et stort gjennombrudd og er hans mest kjente utgivelse. Albumet solgte over en million eksemplarer i løpet av de tre første dagene etter utgivelsen. Fra albumet ga han også ut singlene *If You Let Me Stay*, *Wishing Well*,* Dance Little Sister* og *Sign Your Name*, som alle ble store hits. Totalt ble det solgt over 12 millioner eksemplarer av debutalbumet. Maitreya mottok en Grammy Award for «Best R&B Vocal Performance» for albumet. Oppfølgeralbumet *Neither Fish Nor Flesh: A Soundtrack of Love, Faith, Hope & Destruction* fra 1989, solgte over to millioner eksemplarer.

Han skiftet navn offisielt til Sananda Maitreya 4. oktober 2001.

## Diskografi
* 1987: *Introducing the Hardline According to Terence Trent D'Arby*
* 1989: *Terence Trent D'Arby's Neither Fish Nor Flesh (A Soundtrack of Love, Faith, Hope & Destruction)*
* 1993: *Terence Trent D'Arby's Symphony or Damn* (*Exploring the Tension Inside the Sweetness)*
* 1995:* Terence Trent D'Arby's Vibrator* (studioalbum)**
* 2001: *Wildcard!* – utgitt på nytt i 2002 som *Terence Trent D'Arby's Wildcard! – The Jokers' Edition*
* 2005: *Angels & Vampires – Volume I* – kun tilgjengelig i Maitreyas egen nettbutikk
* 2006: *Angels & Vampires – Volume II* – kun tilgjengelig i Maitreyas egen nettbutikk
* 2009: *Nigor Mortis* – kun tilgjengelig i Maitreyas egen nettbutikk
* 2011: *The Sphinx* – kun tilgjengelig i Maitreyas egen nettbutikk
* 2013: *Return to Zooathalon* – kun tilgjengelig i Maitreyas egen nettbutikk
* 2015: *The Rise Of The Zugebrian Time Lords* – kun tilgjengelig i Maitreyas egen nettbutikk
* 2017: *Prometheus & Pandora* (studioalbum)
* 2021: *Lovers & Fighters : The Nudge-Field Live 2008*
* 2021: *Pandora's Playhouse* (studioalbum)
* 2021: *Confessions Of A Zooathaholic* (konsertalbum)
* 2024: *The Pegasus Project: Pegasus & The Swan* – kun tilgjengelig i Maitreyas egen nettbutikk

## Referanser


## Eksterne lenker
* 
* 
* 
*
Tyrkias Grand Prix 2009

**Tyrkias Grand Prix 2009** var det syvende løpet i Formel 1-sesongen 2009. Det ble arrangert 7. juni på Istanbul Park i Istanbul, Tyrkia. 

Felipe Massa hadde vunnet de tre siste løpene i Tyrkia (2006, 2007, 2008), kun hans lagkamerat Kimi Räikkönen har også vunnet i Tyrkia i (2005), men da hos McLaren.

## Rapport
Kvalifiseringen ble vunnet av Sebastian Vettel foran Jenson Button og Rubens Barrichello. Regjerende verdensmester Lewis Hamilton ble slått ut i den første kvalifiserinsrunden.

I selve racet klarte ikke Vettel å beholde ledelsen, men falt ned til en tredjeplass, bak lagkamerat Mark Webber, og løpets vinner Jenson Button. Barrichello som startet på tredjeplass, måtte gi seg elleve runder før slutt. Nico Rosberg klatret fire plasser fra kvalifiseringen, og endte på en femteplass bak Jarno Trulli. Timo Glock var den sjåføren som klatret flest plasser, da han kjørte seg opp fra en 13.-plass fra kvalifiseringen til en åttendeplass og siste poeng, bare 0,7 sekunder bak polske Robert Kubica.

## Klassifisering
### Kvalifisering
*Biler som bruker [[KERS]] er markert med * *

### Løpet
*Biler som bruker [[KERS]] er markert med * *

## Referanser


## Eksterne lenker
*
Tsakhiagijn Elbegdorzj

**Tsakhiagijn Elbegdorzj** (mongolsk: Цахиагийн Элбэгдорж, født 30. mars 1963) er en mongolsk politiker fra Det demokratiske parti og Mongolias president fra 2009 til 2017. Han ble valgt 24. mai 2009 og gjenvalgt 26. juni 2013. Han er den første presidenten i Mongolia som aldri har vært medlem av Det mongolske folkets revolusjonære parti. Elbegdorzj var en av lederne av den fredelige demokratiske revolusjonen i 1990, som avsluttet nesten 65 års kommuniststyre.

## Referanser
Skriver-prisen

**Skriver-prisen** er en dansk pris oppkalt etter forfatteren Esther Skriver, som var den første, som mottok prisen. Dette skjedde i november 1995. Prisen deles ut av det danske undervisningsdepartementet. Den kalles også Undervisningsministeriets læse-let-pris og er på DK 10 000.   

Skriver-prisen har til formål å hedre en særlig bemerkelsesverdig innsats for dansk litteratur, som tilgodeser leservennlighet ut fra språklig, innholdsmessig og grafisk tilgjengelighet, så verket både har litterære og pedagogiske kvaliteter. Det gjelder litteratur, som er skrevet for lesesvake barn, unge eller voksne.

## Liste over prisvinnere

## Eksterne lenker
* 
* Skriverprisen hos litteraturpriser.dk
Miguel Torres Gómez

**Miguel Torres Gómez** (født 28. januar 1986) er en spansk tidligere fotballspiller.

Gómez har spilt fotball siden 12-årsalderen som midtstopper og back i Real Madrid C og i Real Madrid B. Han tok steget opp til a-laget i juli 2007, og har siden spilt over 40 kamper for klubben. Gómez har også spilt flere kamper for Spanias U21-landslag.

Torres seniordebuterte mot Écija Balompié i Copa del Rey den 25. oktober 2006, da lagets ordinære forsvarerne Fabio Cannavaro, Cicinho og Míchel Salgado var ute med skader. Han spilte også i bortekampen mot samme lag da han kom inn som innbytter for Sergio Ramos. Ligadebuten kom mot Real Zaragoza da han fikk spille hele kampen. 

Under sesongen 2008/2009 har Torres fått mindre spilletid på grunn av at Real skaffet seg den argentinske venstrebacken Gabriel Heinze fra Manchester United.

## Referanser


## Eksterne lenker
* 
* Spillerstatistik Web Oficial de la Liga de Fútbol Profesional
* Icke-officiell webbplats www.migueltorres.wetpaint.com
Litteraturkritikernes Lav

**Litteraturkritikernes Lav** (*Litteraturkritikernes Laug*) er en dansk forening av litteraturkritikere, som har en fast tilknytning til dansk trykt eller elektronisk presse. Lauget ble stiftet 3. mars 1966.

Det er foreningens formål *«... å representere danske litteraturkritikere og ivareta deres interesser»*.

Laugets fremste oppgave er den årlige utdelingen av de to litteraturprisene Kritikerprisen og Georg Brandes-Prisen.

Kritikerprisen ble opprinnelig innstiftet av Forlæggerforeningen i 1957, men utpekingen av prismottakere ble fra 1971 overdradd til Litteraturkritikernes Lav. Den årlige prismottakeren finnes etter en uravstemning blant foreningens medlemmer. Prisen deles ut ifølge de nåværende regler *«... for et verk, som er utkommet siden siste prisutdeling og hvis litterære kvalitet, gjør det fortjent til større offentlig oppmerksomhet»* og *«... for et verk, som i seg selv eller som ledd i et forfatterskap gjør seg fortjent til Kritikerprisen»*.

Georg Brandes-Prisen er grunnlagt av lauget selv i 1969. Prisen deles ut av et nedsatt utvalg og gitt *«... til fremhevelse av et verk innen for dansk litteraturkritikk og -forskning»*.

## Eksterne lenker
*
Sola i ryggen

***Sola i ryggen*** er det sjette studioalbumet av den trønderske countryrockegruppa Too Far Gone. 

Albumet kom ut i 2009.

## Sporliste
# «Sola i ryggen» (Ola Buan Øien)
# «Söta bror» (Børge Rømma/Ola Buan Øien)
# «Din vei» (Thomas Henriksen/Ola Buan Øien/Roar Øien)
# «Greit nok» (Ola Buan Øien/Roar Øien)
# «Jostradamus» (Ola Buan Øien)
# «Såmmårvalsen» (Børge Rømma/Roar Øien)
# «Det lokte skit» (Børge Rømma/Roar Øien)
# «Kjærlighet i lufta» (Børge Rømma/Ola Buan Øien)
# «Et siste åndedrag» (Børge Rømma)
# «Det har far min sagt» (Børge Rømma/Ola Buan Øien)
# «Bærre din» (Thomas Henriksen/Børge Rømma/Ola Buan Øien)
# «Stå sammen» (Ola Buan Øien)
# «Kæm e du» (Magne Kollstrøm/Børge Rømma/Roar Øien)

## Medvirkende
### Too Far Gone
* Børge Rømma - sang, gitarer, banjo, kor, låtskriver
* Roar Øien - steelgitar, dobro, trekkspill, kor, låtskriver
* Ola Buan Øien - gitarer, mandolin, dobro, banjo, kor, låtskriver
* Magne Kollstrøm - bassgitarer, kor, låtskriver
* Anders Stensås - trommer
### Andre medvirkende
* Billy Gibson - munnspill på *Kjærlighet i lufta* 
* Paul Gelsomine - banjo på *Greit nok*
* Rolf Hoff Baltzersen - kontrabass på *Stå sammen*
* Thomas Henriksen - tangenter, perkusjon, låtskriver, produsent
* Fred Zakariassen - Co-tekniker
* Magnus Børmark - Co-tekniker
* Björn Engelmann - mastring 
* Arild Hansen - foto
* Rune Nordal - tekniker
* Ronny Wikmark - tekniker
Qilüe

***Qilüe*** (kinesisk: 七略; pinyin: *Qīlüè*, Wade-Giles: *Ch’i-lüeh*; «de syv oversikter») fra år 6 f.Kr. er den eldste kjente bibliografi over kinesisk litteratur. Den er satt sammen av Liu Xin (刘歆, 46 f.Kr. til 23 e.Kr.) fra Han-dynastiets tid. 

Verket Qilüe ble i det vesentligste inkorporert i Hanshus litteraturkatalog (30 e.Kr.), som ble grunnlaget for beskrivelsen av det keiserlige bibliotek.

## Litteratur
* Michael Loewe (red.): *Early Chinese texts: a bibliographical guide.* Berkeley 1993